《和后村二首 其二》
宋代·林希逸

但喜僧歌不坏庵，可曾佞佛学和南。溪深却有鹂千百，城远何妨家两三。

诗未能工多颣句，书无高论总常谈。身穷久欲逃名姓，任把秦儋作史聃。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。